Source: http://www.mosrzsahy.sk/aktuality/prijimanie-novych-clenov
Timestamp: 2019-02-20 05:02:49+00:00

Document:
MO SRZ Šahy - Prijímanie nových členov
Informácia pre záujemcov o členstvo v SRZ
MO SRZ Šahy je v zmysle Stanov SRZ jednou zo základných organizačných zložiek Slovenského rybárskeho zväzu a je týmito stanovami viazaná. Okrem iného stanovy vo svojich ustanoveniach riešia aj vznik členstva v SRZ. Ďalším pre MO SRZ Šahy záväzným dokumentom, v ktorom sú rozpracované podmienky vzniku členstva je organizačný poriadok SRZ. Prijímanie nových členov je upravené v § 5 Stanov SRZ takto:
1. Členstvo vo zväze je dobrovoľné. Členom sa môže stať občan Slovenskej republiky (ďalej len občan), ktorý dovŕšil 18 rokov veku a spĺňa tieto podmienky:
2. Za člena zväzu prijíma výbor základnej organizácie na základe písomnej prihlášky záujemcu. Členstvo vzniká prijatím a zaplatením zápisného a členského príspevku. Proti neprijatiu za člena zväzu sa môže záujemca písomne odvolať na členskú schôdzu základnej organizácie.
3. Člen zväzu môže byť organizovaný len v jednej základnej organizácii zväzu.
4. Prestup z jednej do inej základnej organizácie bez prerušenia členstva je možný len na základe písomnej žiadosti člena, po vyjadrení pôvodnej organizácie a po súhlase organizácie, do ktorej hodlá prestúpiť. Zápis o zmene v evidencii členstva sa poznamená v členskej legitimácii člena zväzu.
5. Základné organizácie zväzu môžu zriaďovať:
6. Členstvo detí vo veku od 6 do 14 rokov v krúžkoch detí a členstvo mládeže vo veku od 15 do 17 rokov v kluboch mládeže, sa pre účely vydávania povolení na lov rýb, považuje za členstvo vo zväze. Dolnú hranicu veku musí dieťa alebo mladistvý dosiahnuť k 31.12. príslušného kalendárneho roka. Deťom vo veku do 6 rokov môže byť vydané povolenie na lov rýb na bič zdarma, pričom môžu loviť len v sprievode dospelého člena SRZ.
9. Za prerušenie členstva sa považuje aj dočasné vylúčenie z disciplinárnych dôvodov.
Aplikácia organizačného poriadku SRZ § 2 - prijatie za člena MO SRZ Šahy:
1. Prihláška a prijatie za člena zväzu sa podáva na predpísanom tlačive, ktoré vydá žiadateľovi MO SRZ Šahy. Výbor organizácie podanú prihlášku prerokuje a posúdi, či žiadateľ spĺňa všetky podmienky pre prijatie za člena.
2. Neprijatie alebo zamietnutie prihlášky výbor MO SRZ Šahy žiadateľovi písomne oznámi. Žiadateľ sa môže proti neprijatiu za člena písomne odvolať na členskú schôdzu organizácie.
3. Školenie, ktoré musí žiadateľ o členstvo absolvovať, musí pozostávať z odbornej časti (biológia rýb, rybárstvo) a z teoretickej časti (stanovy a rybárske predpisy najmä: Stanovy SRZ, Zákon č. 139/2002 Z.z. o rybárstve, Novela zákona o rybárstve č.203/2003 Z.z., Vyhláška MŽP SR č. 185/2006 Z.z., ktorou sa vykonáva zákon č. 139/2002 Z.z. o rybárstve, Rybársky poriadok pre držiteľov zväzových kaprových povolení na rybolov na rok 2012, Miestny rybársky poriadok MO SRZ Šahy).
4. Záverečná skúška pozostáva z teoretickej a z odbornej časti. Žiadateľ ju absolvuje pred komisiou, ktorá mu vydá potvrdenie o jej absolvovaní.
5. Podrobnosti o rozsahu a predmete školenia, ako i postupe pri skúškach informuje výbor.
6. Člen môže byť organizovaný len v jednej ZO a to spravidla v organizácii so sídlom najbližšie k miestu jeho trvalého alebo prechodného bydliska, nakoľko mu z členstva vyplývajú i povinnosti, ktoré si musí plniť. V odôvodnených prípadoch môže člen požiadať o členstvo v inej organizácii, avšak jeho prijatiu musí predchádzať dohoda príslušných ZO.
Z uvedeného vyplýva, že záujemca o členstvo v MO SRZ Šahy, ktorý doposiaľ nie je členom v žiadnej MO SRZ deklaruje svoj záujem byť členom, podľa § 5 ods. 2 Stanov SRZ a § 2 or-ganizačného poriadku, podaním písomnej prihlášky na predpísanom tlačive, ktoré mu vydá výbor MO SRZ Šahy - ktorá má pôsobnosť v mieste jeho bydliska. V odôvodnených prípadoch môže požiadať aj inú organizáciu, avšak tomuto musí predchádzať vzájomná dohoda organizácií.
Po prijatí písomnej prihlášky výborom MO SRZ Šahy a po splnení podmienok podľa § 5 ods. 1 písm. a) až d) Stanov SRZ a po uhradení zápisného a členského príspevku sa stáva platným členom MO SRZ.
Výpis z uznesenia zo zasadnutia výboru MO SRZ Šahy v novembri 2011:
Ad 2.: Postup pri prijímaní nových členov: Záujemca podá písomnú prihlášku ( bod2, §5 Stanov SRZ).
Výbor vydá v prípade záujmu študijné materiály a predpisy, určí termín školenia (bod c. 1. §5 Stanov SRZ). Po absolvovaní školenia záujemca sa zúčastní skúšky zo základných rybárskych predpisov (bod c. 1. §5 Stanov SRZ). O počte nových členov a prijatí záujemcov rozhodne výbor na svojom aprílovom zasadnutí a záujemcom zašle vyrozumenie o prijatí/neprijatí (bod2 §5 Stanov SRZ).
Termín školenia nových členov
13. apríl 2018 o 9:00 hod.
Záujemcovia sa do termínu skúšky musia oboznámiť s príslušnými rybárskymi predpismi s dôrazom na zákon o rybárstve a vykonávaciu vyhlášku. Tieto predpisy si môžu vyzdvihnúť u hospodára v termínoch výdaja povoleniek alebo stiahnuť tu: TLAČIVÁ NA STIAHNUTIE

References: § 5
 § 2
 § 5
 § 2
 § 5
 §5
 §5
 §5
 §5